Diari Oficial de la Generalitat Valenciana


Sumari del DOGV 3138, del 09-12-1997 (1997/12213)

Convocatòria pública de proves de selecció per a la borsa de treball de RTVV, TAV, SA i RAV, SA.
------------------------------------------------------------------------------------------------

### Dades del document

Número de DOGV
:   3138

Data del DOGV
:   09-12-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/12991


Organisme emissor
:   Radiotelevisió Valenciana (RTVV)

Tipus de document
:   Convocatòria

Convocatòria pública de proves de selecció per a la borsa de treball de RTVV, TAV, SA i RAV, SA. [97/X12301]
  
L'article 30 de la Llei de Creació de la Radiotelevisió Valenciana estableix, en el seu apartat quart, que ?la contractació de personal només podrà realitzar-se mitjançant les corresponents proves d'admissió establides i convocades pel director general de Radiotelevisió Valenciana, d'acord amb el Consell d'Administració?.
  
Aquest precepte s'havia aplicat per a la selecció del personal fix de RTVV i les seues Societats, de manera que l'accés a la plantilla de treballadors fixos de l'empresa es realitzava mitjançant proves que complien els principis de mèrit i capacitat que estableix l'art. 103 de la Constitució Espanyola per a l'accés a la funció pública.
  
Les necessitats de contractació temporal aconsellen la realització de proves específiques que permeten l'accés a les Borses de Treball de RTVV i les seues Societats, contemplades en l'art. 23 del IV Conveni Col·lectiu, d'acord amb criteris objectius que es concreten en les següents
  
BASES
  
1. Objecte de la convocatòria
  
1.1. Esta convocatòria té com a objecte la selecció de personal, mitjançant el sistema que a continuació s'exposarà, per a integrar la borsa de treball amb l'objecte de cobrir els llocs de treball de caràcter temporal que es requerisquen en RTVV, TVV, SA i RAV, SA, d'acord amb allò que es preceptua en la legislació d'aplicació i en el IV Conveni Col·lectiu de RTVV i les seues societats.
  
1.2. Conseqüència de les diferents urgències i necessitats atribuïbles a les diverses categories professionals existents en l'empresa, es prioritzarà en la realització de proves aquelles categories que hagen tingut un major volum de contractació temporal per a 1997, sense perjuí d'atendre altres criteris que faciliten l'accés i realització de les proves objecte d'estes bases.
  
2. Condicions generals dels aspirants
  
2.1. Per a ser admesos a estes proves selectives serà necessari:
  
2.1.1. Ser ciutadà de la Unió Europea.
  
2.1.2. Haver complit els 18 anys.
  
2.1.3. Estar en possessió de les titulacions i requisits exigits per a cada categoria professional, que es recullen en l'annex 1 d'estes bases, en la data de convocatòria.
  
2.1.4. No patir cap malaltia o limitació física o psíquica que impedisca l'exercici de les funcions del lloc de treball al qual s'opta.
  
2.1.5. No haver estat separat mitjançant expedient disciplinari del servei a l'estat, comunitats autònomes o entitats locals, ni trobar-se inhabilitats per a l'exercici de les funcions públiques.
  
2.1.6. No trobar-se en cap de les causes d'incapacitat o incompatibilitat assenyalades en la legislació vigent en la data de convocatòria de les proves.
  
2.1.7. Haver satisfet els drets d'examen.
  
3. Sol·licituds
  
Els que desitgen prendre part en les presents proves de selecció hauran d'emplenar una sol·licitud per cada categoria a la qual s'opte segons el model que figura en l'annex 2 i que els serà facilitada, tant per mitjà de la Unitat de Formació i Selecció del Departament de Recursos Humans de RTVV, ?ubicat al Polígon d'Accés a Ademús s/n, 46122 Burjassot- com en les delegacions territorials del Govern Valencià a Alacant i Castelló, ubicades a l'av. Dr. Gadea número 10, 03229 Alacant i en el Carrer Major número 78, 12540 Castelló, respectivament.
  
4. Drets d'examen
  
Els drets d'examen seran de 500 pessetes per categoria a la qual s'opte, i s'ingressaran mitjançant procediment de càrrec en compte en l'entitat bancària designada pel sol·licitant, per la qual cosa indicarà en l'imprès de sol·licitud les dades numèriques identificatives del compte de càrrec així com el nom, cognoms i signatura del seu titular.
  
5. Presentació de sol·licituds
  
5.1. Les sol·licituds es presentaran en qualsevol de les oficines de la Caixa d'Estalvis de València, Castelló i Alacant (BANCAIXA). El document de sol·licitud només serà vàlid si hi figura la firma i segell de l'oficina bancària receptora.
  
5.2. El termini per a la presentació de les sol·licituds començarà l'endemà de la publicació d'un extracte en el Diari Oficial de la Generalitat Valenciana, i conclourà als quinze dies hàbils de la seua publicació en el DOGV. Sense perjuí de l'anterior, es publicarà un extracte de la convocatòria en almenys un diari dels de major difusió en la Comunitat Valenciana. De la mateixa manera, es podrà obtenir informació d'aquesta convocatòria a través del servei de Teletext de TVV i de la pàgina d'Internet de RTVV: http://www.rtvv.es/www/principal/borsav.htm
  
6. Admissió d'aspirants
  
6.1. Per a ser admesos a la realització de les proves selectives serà suficient la declaració jurada, inclosa en l'imprès de sol·licitud, del compliment de les condicions generals en el moment de presentació de la sol·licitud.
  
6.2. Els respectius Tribunals, després de la publicació de la llista de sol·licitants en la seu de RTVV ?ubicada en el Polígon d'Accés a Ademús s/n de Burjassot- i en les delegacions de TVV i RAV d'Alacant i Castelló, podran en qualsevol moment requerir dels examinands el compliment fefaent dels requisits de cada convocatòria; en qualsevol cas, els Tribunals requeriran els esmentats extrems en els casos d'aquells aspirants que hagen superat les proves de selecció.
  
7. Proves selectives
  
7.1. Els Tribunals de selecció de cada Borsa de Treball establiran les oportunes proves selectives que buscaran la necessària correlació entre la prova i les tasques a realitzar en cada categoria professional objecte d'esta convocatòria.
  
7.2. Conseqüència de les prescripcions de la Llei de Creació de RTVV, s'observarà per part dels Tribunals com a mèrit el coneixement del valencià parlat i escrit que serà avaluat per cada Tribunal.
  
7.3. Una vegada concloses les proves, els exercicis seran introduïts en sobre tancat i quedaran sota la custòdia del Tribunal qualificador, que disposarà allò que siga necessari per a la correcció dels exercicis en el termini més breu possible.
  
8. Desenvolupament de les proves selectives
  
8.1. Els exercicis tindran lloc en les instal·lacions de RTVV a Burjassot, sense perjuí d'una eventual modificació per part del Tribunal en mèrit a les sol·licituds presentades, que seria oportunament anunciada pels Tribunals a la seua seu - ubicada al Polígon Accés a Ademús, s/n de Burjassot- i en les delegacions de TVV i RAV d'Alacant i Castelló.
  
8.2. Els aspirants seran convocats per a la realització de les proves, independentment del nombre de les mateixes, en crida única, amb almenys 7 dies naturals d'anterioritat i segons el procediment d'anunci indicat en el paràgraf anterior. En el cas que els respectius Tribunals decidisquen realitzar més d'un exercici, en cada un d'ells es comunicarà als aspirants les dates de celebració dels següents.
  
8.3. Els membres del Tribunal qualificador i el personal col·laborador no permetran l'accés a la sala on es realitze l'exercici a aquelles persones que compareguen una vegada conclosa la crida dels aspirants convocats.
  
8.4. Els aspirants hauran d'acreditar la seua personalitat mitjançant la presentació del DNI, passaport o permís de conduir, i seran a estos efectes vàlides les fotocòpies compulsades d'estos documents.
  
8.5. D'acord amb el Reial Decret 192/1988, de 4 de març, durant la realització dels exercicis no estarà permès fumar en els llocs de celebració dels mateixos.
  
9. Publicitat de les llistes
  
9.1. Una vegada finalitzades les proves, el tribunal publicarà les relacions d'aspirants seleccionats per ordre de puntuació en favor dels quals s'elevarà a la Comissió de Borsa de Treball la proposta d'inclusió en les diverses borses de treball.
  
9.2. La publicació de les llistes es realitzarà preceptivament en la seu de RTVV a Burjassot - ubicada en el Polígon d'Accés a Ademús, s/n-, així com en les respectives delegacions de TVV i RAV a Alacant i Castelló. Sense perjuí de l'anterior, s'establirà un servei d'informació en la Unitat de Formació del Departament de Recursos Humans de RTVV que permeta als examinands obtindre informació telefònica tant de les dates i lloc de celebració de les proves com dels seus resultats.
  
9.3. La inclusió en la llista no suposa de cap manera compromís de contractació per a RTVV i les seues Societats, que realitzarà les propostes de contractació temporal d'acord amb les necessitats de contractació en cada moment en l'empresa, i observant allò prescrit en el IV Conveni Col·lectiu per a RTVV i les seues Societats.
  
10. Presentació de documents per als aspirants seleccionats
  
10.1. La documentació acreditativa de la identitat dels aspirants, així com del compliment de requisits i dades consignades en la sol·licitud, es presentarà en dies hàbils i horari de 9.00 a 15 hores en la Unitat de Selecció i Formació del Departament de Recursos Humans de RTVV, en la seua seu de Burjassot en el termini de 20 dies des de la publicació de les llistes d'aspirants seleccionats.
  
10.2. La no presentació de la documentació requerida dins dels terminis indicats, així com el falsejament o inexactitud dolosa de la informació continguda en la mateixa donarà lloc al decaïment immediat del dret a inclusió en les borses de treball, sense perjuí de la responsabilitat civil o penal que pertocara en dret. En qualsevol cas, i en el supòsit que esta persona haguera accedit a la contractació temporal gràcies al falsejament d'alguna de les dades ressenyades, seria immediatament rescindit el vincle contractual que s'haguera celebrat amb l'aspirant per inexistència de causa d'aquest.
  
11. Composició dels tribunals
  
11.1. Els Tribunals de cada borsa de treball estaran compostos per dos membres del Consell d'Administració de RTVV, dos membres designats per la direcció de l'empresa i dos més elegits pels representants dels treballadors, tots ells titulars, així com els seus respectius suplents.
  
11.2. Cada tribunal, per a la realització de les proves, podrà designar els col·laboradors, ajudants i assessors especialistes que estime oportuns.
  
11.3. Perquè l'actuació dels Tribunals siga vàlida hauran d'assistir almenys quatre dels seus membres.
  
11.4. A efectes de comunicacions els Tribunals tindran la seua seu en els llocs descrits en la base 9.2.
  
12. Recursos
  
12.1. Conseqüència del sotmetiment al dret privat de la contractació en RTVV, els Tribunals seran els màxims òrgans de decisió d'esta convocatòria. Sense perjuí d'això, qualsevol reclamació, anomalia o impugnació haurà de ser dirigida en el termini d'un mes a l'atenció del respectiu Secretari del Tribunal a la següent adreça ?RTVV. A/a Tribunal de ...Polígon accés a Ademús, s/n, 46565 Burjassot.
  
Burjassot, 2 de desembre de 1997.- El cap del Departament de Recursos Humans de RTVV: Vicente Sanz Monlleó.
  
Annex 1
  
Requisits dels llocs de treball per a la realització de proves de borsa de treball
  
Cod.
  
Categ. Categoria professional
  
 Cod.
  
 Requisit Requisit
  
C01 Categoria professional: PERIODISTA REDACTOR:
  
 R29 Llicenciat en Ciències de la Informació
  
 (especialitat Periodisme o Imatge i So).
  
 R31 Llicenciat més dos anys d'experiència
  
 acreditada com a periodista redactor.
  
 R34 Cinc anys d'experiència qualificada
  
 i acreditada com a periodista redactor.
  
 - I valencià oral i escrit en tots els casos.
  
C02 Categoria professional: REALITZADOR
  
 R27 Llicenciat en Ciències de la Informació
  
 (especialitat Imatge i So).
  
 R33 Dos anys d'experiència qualificada
  
 i acreditada com a realitzador.
  
C03 Categoria professional: ASSESSOR LINGÜISTA
  
 R28 Llicenciat en Filologia (especialitat Filologia
  
 Valenciana en les seues diverses denominacions)
  
 R30 Llicenciat en Filologia, més grau superior de la
  
 Junta Qualificadora de Coneixements de Valencià.
  
C04 Categoria professional: PRODUCTOR
  
 R27 Llicenciat en Ciències de la Informació
  
 (branca Imatge i So).
  
 R32 Dos anys d'experiència qualificada i acreditada
  
 com a productor.
  
C05 Categoria professional: PROGRAMADOR
  
 R25 Diplomat en Informàtica.
  
C06 Categoria professional: DOCUMENTALISTA
  
 R26 Titulació Universitària Mitjana més certificat
  
 de Grau Mitjà de coneixement de valencià
  
 de la Junta Qualificadora de Coneixements de Valencià.
  
C07 Categoria professional: OPERADOR D'EQUIPS
  
 R11 FP2 en Imatge i so.
  
 R20 Titulació superior a FP2 en branca
  
 de Telecomunicacions.
  
 R19 Titulació superior a FP2 en branca de Ciències
  
 de la Informació (Imatge i so).
  
C08 Categoria professional: TÈCNIC ELECTRÒNIC
  
 R13 FP2 en Electrònica.
  
 R21 Titulació superior a FP2 en Enginyeria Industrial
  
 Electrònica.
  
 R20 Titulació superior a FP2 en Telecomunicacions.
  
C09 Categoria professional: AUXILIAR DE REALITZACIÓ
  
 R11 FP2 en Imatge i So.
  
C10 Categoria professional: OPERADOR DE SO
  
 R11 FP2 en Imatge i So.
  
 R20 Titulació superior a FP2 en branca
  
 de Telecomunicacions.
  
 R19 Titulació superior a FP2 en branca de Ciències
  
 de la Informació (Imatge i So).
  
C11 Categoria professional: OPERADOR D'IL·LUMINACIÓ
  
 R11 FP2 (Imatge i So)
  
C12 Categoria professional: OPERADOR DE CÀMERA
  
 R11 FP2 en Imatge i So.
  
 R20 Titulació superior a FP2 en especialitat
  
 de Telecomunicacions.
  
 R19 Titulació superior a FP2 en especialitat
  
 de Ciències de la Informació (Imatge i So).
  
C13 Categoria professional: GRAFISTA
  
 R15 FP 2 (Disseny Gràfic o Disseny Industrial)
  
C14 Categoria professional: TÈCNIC CONTROL DE SO
  
 R11 FP2 en Imatge i so.
  
 R22 Titulació superior a FP2 en branca de Físiques.
  
 R20 Titulació superior a FP2 en branca de
  
 Telecomunicacions.
  
C15 Categoria professional: ESPECIALISTA EN VESTUARI
  
 R05 Graduat Escolar més dos anys d'experiència
  
 com a especialista en vestuari o similar.
  
C16 Categoria professional: REGIDOR ARTÍSTIC
  
 R11 FP2 en Imatge i So.
  
C17 Categoria professional: ESPECIALISTA EN TELETEXT
  
 R16 FP2 en Imatge i So.
  
 R17 FP 2 en Informàtica de Gestió.
  
 - Valencià oral i escrit en tots els casos.
  
C18 Categoria professional: OPERADOR DE GRUA
  
 R11 FP2 en Imatge i So.
  
C19 Categoria professional: HOSTESSA RECEPCIONISTA
  
 R18 FP2 més valencià i anglès.
  
 R24 BUP més valencià i anglès.
  
C20 Categoria professional: ADMINISTRATIU
  
 R12 FP2 (Branca administrativa)
  
 R23 BUP
  
C21 Categoria professional: OPERADOR DE SISTEMES
  
 R14 FP2 en Informàtica.
  
C22 Categoria professional: AUXILIAR ADMINISTRATIU/VA
  
 R06 FP1 (Branca administrativa)
  
 R03 Graduat Escolar
  
C23 Categoria professional: AUXILIAR D'EXPLOTACIÓ
  
 R08 FP1 en Electrònica.
  
 R07 FP1 en Electricitat.
  
 R10 FP1 en Mecànica.
  
 R09 FP1 en Imatge i So.
  
C24 Categoria professional: CONDUCTOR
  
 R02 Certificat d'estudis primaris més permís
  
 de conduir tipus C1.
  
C25 Categoria professional: TELEFONISTA RECEPCIONISTA
  
 R04 Graduat Escolar o equivalent i valencià.
  
C26 Categoria professional: AUXILIAR DE SERVEIS
  
 R01 Certificat d'estudis primaris més permís
  
 de conduir tipus B.
  
NOTES:
  
L'acreditació de l'experiència es realitzarà mitjançant la presentació dels contractes laborals en la categoria corresponent (o categoria equivalent en aqueix cas) així com també la certificació de cotitzacions a la Seguretat Social. Els requisits acadèmics s'acreditaran mitjançant la presentació de fotocòpia compulsada de la titulació corresponent o del resguard de sol·licitud d'aquest.
  
El contingut de les proves s'orientarà cap a les funcions contingudes en les convocatòries de proves de selecció de personal (DOGV 2.505, d'11 de maig de 1995; 2.514, de 24 de maig de 1995; 1.743, de 12 de març de 1992, i 1.029, de 20 de març de 1989).
  
Per a aquelles categories les funcions de les quals no apareixen en las publicacions relacionades, se n'informa del contingut:
  
ESPECIALISTA EN TELETEXT
  
Funcions: Manteniment i selecció de dades que integren les pàgines d'Internet i de Teletext de RTVV.
  
REGIDOR ARTÍSTIC